Tero Kilpeläinen

Tero Kilpeläinen (s. 7. syyskuuta 1960 Helsinki) on suomalainen matemaatikko ja professori. Hän on toiminut matematiikan professorina Jyväskylän yliopistossa vuodesta 2003.Saloviita ja Kilpeläinen pitivät virkaanastujaisesitelmänsäJyväskylän yliopisto 2003. Viitattu 23.12.2015. 

 Akateeminen ura 
Tero Kilpeläinen väitteli tohtoriksi 1985 Jyväskylän yliopistossa.Tero Kilpeläisen väitöskirja Kansalliskirjasto Finna. Viitattu 23.5.2019. Väitöskirjan nimi oli Homogeneous and Conformally Invariant Variational Integrals ja sen ohjaajana toimi professori Olli Martio. Valmistumisen jälkeen Kilpeläinen on työskennellyt erilaisissa tutkimus- ja opetustehtävissä useissa yliopistoissa. Uransa alussa hän toimi tutkimusavustajana Helsingin yliopistossa. Vuodesta 1998 hän on ollut Helsingin yliopiston matematiikan dosentti. Sittemmin Kilpeläinen on toiminut erilaisissa opetus- ja tutkimusviroissa Jyväskylän yliopiston matematiikan ja tilastotieteen laitoksella. Lisäksi hän on työskennellyt Suomen Akatemian tutkijana sekä vierailevana tutkijana Bonnin ja Indianan yliopistoissa sekä Mittag-Leffler -instituutissa. 

Jyväskylän yliopistossa toimi 2002–2007 yhteistyössä Helsingin yliopiston kanssa Suomen Akatemian nimeämä Geometrisen analyysin ja matemaattisen fysiikan huippututkimusyksikkö. Jyväskylän yliopiston neljäs huippututkimusyksikkö matematiikan alalleJyväskylän yliopisto 2001. Viitattu 23.12.2015.  Yksikön johtajana toimi Helsingin yliopiston matematiikan professori Pertti Mattila.Mattila, Pertti: Geometrinen analyysi ja matemaattinen fysiikka.  Suomen akatemia 20.3.2015. Viitattu 23.12.2015. Tero Kilpeläinen johti yksikössä potentiaaliteorian ja osittaisdifferentiaaliyhtälöiden tutkimusryhmää.  

Huhtikuussa 2003 Kilpeläinen nimitettiin Jyväskylän yliopistoon matematiikan professoriksi erikoisalanaan analyysi.

 Matematiikan ja tilastotieteen laitoksen johtajana 

Tutkimus- ja opetustyön ohella Kilpeläinen on ottanut aktiivisesti osaa Jyväskylän yliopiston hallintoon matematiikan laitoksella ja matemaattis-luonnontieteellisessä tiedekunnassa. Laitoksella hän on jäsenenä mm. opetuksen kehittämisryhmässä ja laatutyöryhmässä.Kilpeläinen, Tero, professori, laitoksen johtaja.Matematiikan ja tilastotieteen laitos, Jyväskylän yliopisto. Viitattu 23.12.2015.  Vuosina 2003-2025 Kilpeläinen toimi yhteensä 20 vuotta Jyväskylän yliopiston matematiikan ja tilastotieteen laitoksen johtajana.  Laitosjohtajana Kilpeläinen vaikutti myös matemaattis-luonnontieteellisen tiedekunnan johtoryhmässäJohtoryhmä  Matemaattis-luonnontieteellinen tiedekunta, JY. 15.1.2018. Viitattu 23.5.2019. ja tiedekuntaneuvostossaTiedekuntaneuvosto  Matemaattis-luonnontieteellinen tiedekunta, JY. 24.4.2019. Viitattu 23.5.2019..

Jyväskylän yliopiston matematiikan tutkimuksen taso on Kilpeläisen johtajakaudella ollut huomattava. Tutkimustoiminta on noteerattu kansallisesti ja kansainvälisesti. Varsinkin matemaattisen analyysin tutkimuksessa laitos on huomattava kansainvälisen tason tutkimuskeskittymä.Huip­pu­tut­ki­mus­ta ja tohto­ri­kou­lu­tus­ta  Matematiikan ja tilastotieteen laitos, JY. 29.5.2018. Viitattu 23.5.2019. Kansainvälisessä QS World University Rankings by Subject -vertailussa Jyväskylän matematiikan tutkimus oli jaetulla 301. sijalla vuonna 2016.QS World University Rankings by Subject 2016 - Mathematics Topuniversities.com. Viitattu 23.5.2019.   Matematiikan ja tilastotieteen laitoksella on Kilpeläisen johtajakaudella toiminut kaksi Suomen Akatemian nimeämää huippututkimusyksikköä: Analyysin ja dynamiikan huippuyksikkö (2014–2019, yhteistyössä Helsingin ja Oulun yliopistojen kanssa) sekä Inversio-ongelmien huippuyksikkö (2012–2017, yhteistyössä useiden yliopistojen kanssa). Analyysin ja dynamiikan yksikön johtajana on toiminut akatemiaprofessori Antti Kupiainen Helsingin yliopistosta.Research groups  Centre of Excellence in ANALYSIS AND DYNAMICS RESEARCH (2014-2019). Viitattu 23.5.2019.  Jyväskylässä yksiköstä toimi Pekka Koskelan johtama tutkimusryhmä, joka tutki niin kutsuttuja Sobolev-kuvauksia (). Inversio-ongelmia tutkinutta yksikköä johti professori Matti Lassas.Home COE Inverse - University of Helsinki Confluence. 20.2.2017. Viitattu 23.5.2019. Jyväskylässä inversio-ongelmien tutkimusta on johtanut professori Mikko Salo.Inverse problems  Matematiikan ja tilastotieteen laitos, JY. 28.1.2019. Viitattu 23.5.2019.

 Tutkijana 
Matemaatikkona Tero Kilpeläisen tutkimus keskittyy pääasiallisesti matemaattiseen analyysiin. Hänen päätutkimusalansa ovat epälineaariset osittaisdifferentiaaliyhtälöt ja potentiaaliteoria. Hän on tutkinut mm. Sobolevin avaruuksia metrisissä mitta-avaruuksissa.

Professori Kilpeläinen on kansainvälisesti arvostettu matematiikan asiantuntija ja hän on tehnyt yhteistyötä useiden kansallisten ja kansainvälisten organisaatioiden kanssa. Hän on toiminut mm. Suomen Akatemian, Yhdysvaltain tiedeakatemian ja Tšekin tiedeakatemian asiantuntijana. 

 Kirjoittajana 
Tero Kilpeläinen on uransa aikana laatinut useita matematiikan alalla tieteellisiä artikkeleita, joita on julkaistu kansainvälisissä julkaisuissa. Hän on kirjoittanut joitakin matematiikkaa käsitteleviä teoksia. Lisäksi hän on laatinut yliopiston opetukseen oppimateriaalia (mm. opintomonisteita).

 Tunnustuksia 
Tero Kilpeläinen sai 2002 Suomalaisen tiedeakatemian myöntämän Väisälän palkinnon ansioistaan matemaatikkona. Kesällä 2002 hänet kutsuttiin matematiikan maailmankongressin kutsuluennoitsijaksi Pekingiin. Kilpeläinen kutsuttiin Suomalaisen tiedeakatemian jäseneksi vuonna 2009. 

 Lähteet 

 Aiheesta muualla 
 Tero Kilpeläisen tieteellisiä julkaisuja. Matematiikan ja tilastotieteen laitos, Jyväskylän yliopisto.
 Kilpeläisen kotisivu.
 Professori Kilpeläisen tutkijaprofiili. Jyväskylän yliopisto. 
 Recent papers by Tero Kilpeläinen. Professori Kilpeläisen laatimia tieteellisiä tutkimusartikkeleita. 
 Tero Kilpeläinen. Mathematics Genealogy Project.

Luokka:Suomalaiset matemaatikot
Luokka:Jyväskylän yliopiston professorit
Luokka:Suomalaiset professorit
Luokka:Vuonna 1960 syntyneet
Luokka:Elävät henkilöt